Kaya dene Dasamuka, Kumbakarna uga digulawentah dening eyange Begawan Sumali ing Gunung Gohkarya amarga ramane Resi Wisrawa lagi tapa. Kumbakarna kajaba gelem mangan manungsa uga gelem mangan pandhita lan resi. Supaya bisa ngilangake pakulinan sing ala iku, dening eyange Begawan Sumali, Kumbakarna kadhawuhan tapa lawase 50 taun. Sing kena dipangan mung banyu lan necep sarining embun.